“ฟิทช์” ปรับแนวโน้มเครดิต KCE เป็น “มีเสถียรภาพ” สะท้อนผลงานแกร่ง-อุตฯ อิเล็กทรอนิกส์โต
“ฟิทช์” ปรับแนวโน้มเครดิต KCE เป็น “มีเสถียรภาพ” จากเดิม "ลบ" คงอันดับเตรดิต "A-(tha)" สะท้อนผลงานแกร่ง-อุตฯ อิเล็กทรอนิกส์โตในช่วง 2-3 ปีข้างหน้า 
“ฟิทช์” ปรับแนวโน้มเครดิต KCE เป็น “มีเสถียรภาพ” จากเดิม "ลบ" คงอันดับเตรดิต "A-(tha)" สะท้อนผลงานแกร่ง-อุตฯ อิเล็กทรอนิกส์โตในช่วง 2-3 ปีข้างหน้า 
29 เม.ย. 2564

บริษัท ฟิทช์ เรทติ้งส์ (ประเทศไทย) จำกัด ประกาศปรับแนวโน้มอันดับเครดิตของ บริษัท เคซีอี อีเลคโทรนิคส์ จำกัด (มหาชน) หรือ KCE เป็น “มีเสถียรภาพ” จากเป็น “ลบ” ในขณะเดียวกัน ฟิทช์ประกาศคงอันดับเครดิตภายในประเทศระยะยาว (National Long-Term Rating) ของบริษัทฯ ที่ A-(tha)
สำหรับการปรับแนวโน้มอันดับเครดิตเป็นลบสะท้อนถึงผลการดำเนินงานที่แข็งแกร่งของ KCE และอุตสาหกรรมแผ่นพิมพ์วงจรอิเล็กทรอนิกส์ที่มีแนวโน้มเติบโตต่อเนื่องในช่วง 2-3 ปีข้างหน้า ฟิทช์เชื่อว่า KCE จะสามารถรักษาสถานะทางการตลาดในฐานะหนึ่งในผู้ผลิตแผ่นพิมพ์วงจรอิเล็กทรอนิกส์สำหรับอุตสาหกรรมรถยนต์รายใหญ่ ซึ่งมีสถานะทางการเงินที่แข็งแกร่ง โดยอัตราส่วนหนี้สินสุทธิต่อกระแสเงินสดจากการดำเนินงานก่อนการเปลี่ยนแปลงของเงินทุนหมุนเวียน (FFO Net Leverage) ของ KCE น่าจะยังคงอยู่ในระดับต่ำกว่า 1.5 เท่าในช่วง 2-3 ปีข้างหน้า แม้ว่าบริษัทฯ จะมีแผนขยายการลงทุนเพื่อเพิ่มกำลังการผลิตในอนาคต
โดยปัจจัยที่มีผลต่ออันดับเครดิต ดังนี้ 1. กำไรเพิ่มขึ้นจากความต้องการซื้อที่แข็งแกร่ง ฟิทช์คาดว่ารายได้และกำไรจากการดำเนินงานก่อนดอกเบี้ยจ่าย ภาษี ค่าเสื่อม และค่าตัดจำหน่าย (EBITDA) จะเติบโตประมาณร้อยละ 15-20 ต่อปี ในปี 2564-2565 จากความต้องการซื้อแผ่นพิมพ์วงจรอิเล็กทรอนิกส์ที่แข็งแกร่ง การเติบโตของกำไรยังเป็นผลมาจากการเพิ่มขึ้นของการใช้กำลังการผลิตส่วนเพิ่มในช่วงครึ่งปีหลังของปี 2564 เป็นต้นไป  ยอดขายแผ่นพิมพ์วงจรอิเล็กทรอนิกส์สำหรับอุตสาหกรรมรถยนต์ซึ่งเป็นตลาดสำคัญของ KCE ได้เพิ่มกลับมาอยู่ในระดับสูงกว่าช่วงก่อนการแพร่ระบาดของโคโรน่าไวรัสในไตรมาส 4 ปี 2563 และยังมีคำสั่งซื้อจำนวนมากสำหรับปี 2564 ฟิทช์คาดว่าความต้องการซื้อจะเติบโตดีต่อเนื่องในช่วง 2-3 ปีข้างหน้า จากสัดส่วนการใช้อุปกรณ์อิเล็กทรอนิกส์ในรถยนต์ที่น่าจะมีแนวโน้มเพิ่มขึ้น รวมถึงส่วนแบ่งตลาดของรถยนต์ไฟฟ้าที่น่าจะเพิ่มสูงขึ้นในอนาคต
 